lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv id lv lv en en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Koncerts Latvijai dzimšanas dienā Alojas Mūzikas un mākslas skolā – Alojas administrācija
Alojas pilsētas un pagasta pārvalde
Alojas novada dome22.11.2018 Alojas mūzikas un mākslas skola, Alojas pagasts un pilsēta, Kultūra
Laikā, kad tiek svinēta Latvijas valsts simtgade un notiek Latvijas dzimšanas dienai veltīti koncerti un pasākumi, arī Alojas Mūzikas un mākslas skolas un Mūzikas skolas Universum skolotāji un audzēkņi piedalījās un kļuva par šī vēsturiski unikālā notikuma līdzveidotāju. Mēs bijām sarūpējuši savu dāvanu – Latvijas simtgadei veltītu svētku koncertu, kurā muzicēja Alojas Mūzikas un mākslas skolas skolotāju Olgas Ābeles, Anitas Āriņas, Dainas Grīnbergas, Ievas Veides, Jāņa Ansona audzēkņi un Mūzikas skolas Universum skolotāju Ingunas Birznieces, Ritmas Pētersones-Cepītes, Jāņa Dimanta un Aivara Cepīša audzēkņi. Alojas Mūzikas un mākslas skolas zālē varēja apskatīt alojiešu mākslas nodaļas skolotāju Inatras Vaļickas, Lindas Bēces, Gaļinas Birkavas un Vernera Lazdāna audzēkņu radošo darbu izstādi.
Svinīgo svētku koncertu atklāja Alojas Mūzikas un mākslas skolas direktore Laila Ulmane ar Ojāra Vācieša dzejas rindām. Pirms kopīgi dziedātās Latvijas Republikas valsts himnas Dievs, svētī Latviju, Laila Ulmane īsā uzrunā teica: Latvija esam mēs paši – tās ir mūsu zināšanas, mūsu sirsnība, mūsu čaklums, mūsu labās domas un šie radošie darbi, ko šodien redzam visapkārt.
Koncertā dzirdējām, cik daudzveidīga ir Latvijas komponistu mūzika cauri laikiem, skanēja arī ārvalstu komponistu opusi.
Pūšaminstrumentu spēles skolotājs Jānis Ansons ar saviem audzēkņiem Sabīni Kozlovsku, Gunitu Džaparovu, Violetu Birkavu, Eniju Bernhardi un Mariju Jenču koncertā atskaņoja gan valsts himnu, gan divas latviešu karavīru dziesmu Nu ar Dievu Vidzemīte un Es karā(i) aiziedams apdares. Imants Sakss karavīru dziesmas dēvējis par deviņvīru spēku: Tās kara laikā palīdzēja, kad citur nekur vairs palīdzību nevarēja sagaidīt. Tās ļāva cerēt, kad cerību prāta acīm vairs nevarēja saskatīt. Tās pat fiziski pacēla karavīra augumu, kad kaulus lauza nespēks un smiltis grauza acis. Kopā ar klavierspēles skolotāju Olgu Ābeli koncertā spēlēja divi Jāņa Ansona audzēkņi – jaunā saksofoniste Enija Bernharde un trompetists Patriks Jānis Gridjuško.
Alojas Mūzikas un mākslas skolas koklētāji Monta Milda Grīnberga, Marija Alise Jenča, Undīne Jenča, Emīls Kārlis Grīnbergs un viņu skolotāja Ieva Veide aktīvi piedalās koncertos, arī šo koncertu jauno koklētāju ansamblis bagātināja ar latviešu komponistu Valta Pūces un Viļņa Salaka skaņdarbiem.
Prieks bija satikties ar bijušo kolēģi Dainu Grīnbergu, kura koncertā muzicēja klavieru ansamblī kopā ar savu audzēkni Emīlu Kārli Grīnbergu, atskaņojot Jura Karlsona Gaiļu maršu no Lauku svītas.
Alojas Mūzikas un mākslas skolas koris diriģentes Anitas Āriņas vadībā atskaņoja Annas Lāces  latviešu tautasdziesmas apdari Te ganiņi ganījuši. Alojieši šo dziesmu atskaņoja arī ikgadējā Alojas novada domes rīkotajā jaunrades dziesmu konkursā bērnu koriem Kas mēs bijām, būsim, esam, kurā šīs tautasdziesmas apdares autore Anna Lāce ieguva godpilno 2.pakāpes diplomu.
Nākošgad svinēsim latviešu komponista Alrēda Kalniņa 140.gadu jubileju, komponista daiļrades pētnieks Arnolds Klotiņš Alfrēdu Kalniņu sauc par visražīgāko un daudzpusīgāko 20.gadsimta pirmās puses komponistu – viņa darbu klāsts sasniedz deviņus simtus. Koncertā dzirdējām Alfrēda Kalniņa kompozīciju  Vasaras nakts, kuru  izjusti atskaņoja skolotājas Olgas Ābeles audzēknis Edvards Kaļva. Novēlēsim Edvardam veiksmi IX Starptautiskajā Alfrēda Kalniņa jauno pianistu konkursā, kas 23.novembrī notiks koncertzāles Cēsis Lielajā zālē! Edvards koncertā atskaņoja arī Jāzepa Vītola dejiska rakstura latviešu tautasdziesmas  Trīcēt trīcēj’ visa Rīga apdari.
Alojas Mūzikas un mākslas skolā agrāk esmu viesojies vairākkārt, alojieši vienmēr ir iepriecinājuši ar savu sirds siltumu, arī šoreiz, kad Alojā biju kopā ar Mūzikas skolas Universum audzēkņiem un skolotājiem, sajutu labu gaisotni un draudzīgu attieksmi.
Vijolniekus pārstāvēja valmieriete skolotāja Inguna Birzniece ar savu audzēkni Teofilu Vatuļinu, kopā atskaņojot Franča  Šūberta Tēmu no 5. simfonijas. Šo duetu esmu dzirdējis vairākkārt un priecājos, ka kopā muzicējot, duets ir labi saspēlējies, priekšnesums skanēja droši un pārliecinoši.
Koncertā dzirdējām arī trio – Naomija Apsīte (blokflauta), Inguna Birzniece (vijole) un Aivars Cepītis (klavieres). Jaunā flautiste Arīna Babre koncertā emocionāli atskaņoja Aleksa Roulija  Humoresku.
Skolotājas Ritmas Pētersones-Cepītes audzēkņu Elīzas Veinbergas, Evas Viļumsones, Emīla Čečiņa, Tobiasa Vatuļina, Annijas Tauriņas un Sanijas Lindas Cines atskaņojumā pārliecinoši un aizrautīgi skanēja Johana Sebastiana Baha, Jāzepa Vītola, Pētera Plakida, Imanta Zemzara un Sergeja Austra Universa skaņdarbi, kā arī Jautrītes Putniņas latviešu tautasdziesmas apdare.
Visskanīgākos aplausus šoreiz izpelnījās bijušais Latvijas Nacionālā simfoniskā orķestra mūziķis tubists Jānis Dimants, kuram pavadījumu spēlēja šī raksta autors. Valmierieši savu programmu noslēdza ar Senu franču dziesmiņu, kurā muzicēja jaunās pianistes Joanna, Paula un Vikija, vijolniece Inguna, tubists Jānis, savukārt idiofonos instrumentus spēlēja Ritma, Elīza, Eva, Naomija, Arīna, Annija, Sanija Linda, Emīls, Tobias, Teofils un Aivars.
Pēc koncerta Laila Ulmane un mākslas nodaļas skolotājs gleznotājs Verners Lazdāns mūs laipni iepazīstināja ar skolas telpām, pie kopīga tējas galda tikāmies ar Alojas Mūzikas un mākslas skolas draudzīgo kolektīvu, pārrunājām audzēkņu sniegumu un guvām vērtīgu pieredzi.
Liels prieks bija atkal viesoties Alojas Mūzikas un mākslas skolā, redzēt brīnišķīgo izstādi, kā arī klausīties un piedalīties koncertā, joprojām mani pārņem gandarījums par to, ka ir tik daudz vecāku, kas saprot kultūras nozīmību un motivē savus bērnus mācīties ne tikai vispārizglītojošajā skolā, bet arī mūzikas  skolā.
Paldies Alojas Mūzikas un mākslas skolas kolektīvam par viesmīlību, koncerta dalībniekiem par muzicēšanas prieku!
Paldies skolotājiem, kuri savus audzēkņus koncertam bija sagatavojuši ļoti labā kvalitātē!
Paldies audzēkņu vecākiem, kuri mērķtiecīgi vada un atbalsta savus bērnus, lai viņi sasniegtu arvien jaunas muzikālas virsotnes!
Paldies šoferiem – Lailai un Aleksejam Grigorjeviem!
Lai arī turpmāk skaisti skan mūzika!
← Suminot simtgades bērnus, ģimenes un darbīgus ļaudis, izskanējuši valsts svētku pasākumi
Alojas novada dome iestāsies par ģimenes ārsta prakses saglabāšanu Staicelē →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.